આરાધનાનાં અંગરૂપ તમામ નિયમોનું પાલન કરતાં થકાં બે માસ નિરંતર મારૂતીની આરાધના કરી. સ્વપ્નમાં તેમણે કરેલા સંકેત પ્રમાણે વૃંદાવન જઈને દુર્વાસાના શાપથી જન્મેલા અસંખ્ય ઋષિઓની સાથે અનુષ્ઠાનોની હારમાળા સર્જી અને સાક્ષાત્‌ શ્રીકૃષ્ણની પાસે પુત્ર રૂપે પ્રગટ થવાનું વરદાન મેળવી છપૈયા પધાર્યા. સુખ-સમૃદ્ધિ-ઐશ્વર્ય શિષ્ય સમુદાય શ્રીહરિની સેવામાં પ્રથમથી જ હાજર થઈગયા. સમય જતાં ૧૮૩૭ ચૈત્ર શુક્લ-૯ના દિવસે રાત્રીએ ૧૦-૧૦ કલાકે સહજાનંદ સૂર્યોદય થયો. પરાત્પર પરબ્રહ્મ ભગવાન ધર્મદેવની સાધનાનાં ફળ રૂપે પુત્રરૂપે તેમના આંગણે રમવા લાગ્યા.